จับตา 3 บจ.ม้ามืด ส่องหุ้นร้อนหลังปิดหีบลงประชามติฯ
โบรกฯชี้รอยต่อการเมืองในประเทศเป็นเพียงผลกระทบระยะสั้น แนะลงทุนหุ้นมีปัจจัยบวกเฉพาะตัว, งบไตรมาส 2 ดี พร้อมเก็ง 3 หุ้นม้ามืด
8 ส.ค. 2559

บล.โนมูระ พัฒนสิน ระบุในบทวิเคราะห์ (8 ส.ค.) แนะนำกลยุทธ์การลงทุนสัปดาห์นี้ BOE เพิ่ม QE หนุนจิตวิทยาเชิงบวกต่อแนวโน้มสภาพคล่องโลกต่อสินทรัพย์เสี่ยงเอเซีย, ผสานราคาสินค้าโภคภัณฑ์ หลายตัวรีบาวน์เด่น เช่นน้ำตาลเพิ่มขึ้น 3.5%, น้ำมันเพิ่มขึ้น 2.7%, Cotton เพิ่มขึ้น 2.1% หนุนหุ้นที่เกียวข้อง (BRR, PTT, IRPC และ IVL) โดยรอยต่อการเมืองในประเทศเป็นเพียงผลกระทบระยะสั้น
ดังนั้นมุมมองเชิงกลยุทธ์ เน้น Selective Buy หุ้นที่มีปัจจัยหนุนเด่นเฉพาะตัว เช่น หุ้นที่คาดกําไรไตรมส 2/59 ฟื้นตัวเด่น CPF, GFPT, BCH, WORK, ERW และกลุ่มพลังงานงานทางเลือก (TPCH, PSTC) รวมถึงหุ้นที่รายงานกําไรดีกว่าตลาดคาด (PLANB, IRPC) ส่วนนักลงทุนระยะกลางแนะจังหวะย่อทยอยสะสมหุ้น Portfolio Top picks เดือน ส.ค.59 ได้แก่ CPF, AAV, BJC, ERW, BCP และ PSTC ส่วนหุ้นม้ามืดแนะ IVL, BRR และ TPCH
 
หุ้นเด่นสัปดาห์นี้
1) IRPC (ราคาเป้าหมาย 5.90 บาท) : กําไรไตรมาส 2/59 ออกมาดีกว่าตลาดคาด + ไตรมาส 3/59 รับผลบวกของ UHV
2) GFPT (ราคาเป้าหมาย 13.60 บาท) : คาดกําไรสุทธิไตรมาส 2/59 ที่ระดับ 359 ล้านบาท เพิ่มขึ้น 79% จากไตรมาสเดียวกันในปีก่อน และเพิ่มขึ้น 30% จากไตรมาสก่อน
3) CPF (ราคาเป้าหมาย 35.00 บาท) : ตอบรับเชิงลบสิทธิbทางภาษี BOI ทีปรับปรุงแล้ว + กําไรครึ่งหลังของปี 2559 โดดเด่น